ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
3 ธ.ค. 2558

สรุปภาวะตลาดภาคเช้า : SET ยังหาจุดกลับตัวไม่เจอ – SET ลงแล้วลงอีก ในช่วงถดถอย ตามภาวะตลาดที่ไร้ข่าวดี คงเหลือแต่แรงขายเข้ามาตลอดทางและไร้แรงซื้อรับ นอกจากนี้ข่าวรายตัวก็เป็นลบ โดยวันนี้ CPALL เจอแรงขาย ด้วยกลต.แจ้งข้อหาผู้บริหารใช้ข้อมูลภายในซื้อขายหุ้น MAKRO เกิดข้อสงสัยถึงหลักธรรมาภิบาล สร้าง Sentiment เชิงลบเพิ่มเข้ามาอีก ทั้งนี้ SET ปิดที่ระดับ 1,329.25 จุด -10.20 จุด -0.76% ด้วยมูลค่าซื้อขายที่ระดับ 1.9 หมื่นล้านบาท กลุ่มหลักลบถ้วนหน้า โดยพลังงาน ICT และแบงก์ ปิดลบ -0.4%, -0.3% และ -0.1% ตามลำดับ ส่วนที่มีแรงขายเข้ามามาก คือ พาณิชย์ -4.3% ด้วยหุ้น CPALL และรับเหมาฯ -2.4% ด้านตลาดภูมิภาคอยู่ในแดนลบ โดยลบมากลบน้อยแตกต่างกันไป
กลยุทธ์ที่แนะนำ : ช่วงบ่าย: คาดทรงตัวในแดนลบจนถึงอ่อนตัวได้ต่อ โดยการดีดขึ้นสลับ ปรับแนวต้านระยะสั้นลงมาที่ 1,335-1,345 จุด ส่วนแนวรับถัดไปอยู่ที่ 1,300-1,310 จุด ประเด็นสำคัญ ติดตามคืนนี้ สำหรับการประชุม ECB แม้ตลาดรับรู้แล้วว่า จะเพิ่มวงเงิน QE อย่างไรก็ตาม หากมีมาตรการเชิงรุกมากกว่าคาด (เพิ่มวงเงิน QE มากกว่าคาด หรือปรับลดดอกเบี้ยลงด้วย) จะสร้าง Sentiment เชิงบวกต่อ SET ในวันพรุ่งนี้ กลยุทธ์ การเก็งกำไร เหมาะกับผู้รับความเสี่ยงได้สูง และควรเล่นรอบสั้นๆ ทั้งนี้ หุ้นแนะนำตามสัญญาณเทคนิค ได้แก่ JMART (รับ 7.75 ต้าน 8.30 cut 7.50)
 